**मिति २०७५।0९।25 मा बसेको प्रदेश मन्त्रिपरिषदको बैठकको निर्णय**

1. मुख्यमन्त्री तथा मन्त्रिपरिषद्को कार्यालयको सामाजिक विकास मन्त्रालयको स्थानीय तहसँग सहकार्य गरी कम्तिमा एक एक वटा जेष्ठ नागरिक दिवा सेवा केन्द्र स्थापना र सञ्चालन गर्न अनुदान उपलब्ध गराउने सम्बन्धी कार्यविधि, 2075 मा प्रशासन तथा विधेयक समितिको प्रतिवेदन बमोजिम परिमार्जित कार्यविधि स्वीकृत गर्ने सम्बन्धी प्रस्ताव-" पेश भए बमोजिम स्वीकृत गर्ने।"
2. मुख्यमन्त्री तथा मन्त्रिपरिषद्को कार्यालयको उद्योग, पर्यटन, वन तथा वातावरण मन्त्रालयको वन तथा जलाधार व्यवस्थापन नीति, 2075 मा आर्थिक, सामाजिक तथा पूर्वाधार समितिको प्रतिवेदन बमोजिम परिमार्जित कार्यविधि स्वीकृति गर्ने सम्बन्धी प्रस्ताव-"पेश भए बमोजिम स्वीकृत गर्ने।"
3. मुख्यमन्त्री तथा मन्त्रिपरिषद्को कार्यालयको चीनको हेनान प्रान्तसँग भगिनी सम्बन्ध कायम गर्न MOU (Memorandum of Understanding) गर्ने सन्दर्भमा आयोजित कार्यक्रममा भएको अतिथि सत्कार खर्च रु. 5,32,000।-(अक्षेरुपी पाँच लाख बत्तीस हजार मात्र ) स्वीकृत गरिएकोले सो कार्यालयको बजेट उपशीर्षक नं. 704313123 चालु खर्चको खर्च शिर्षक नं.22711 विविध खर्च शीर्षकमा समावेश हुने गरी आर्थिक मामिला तथा योजना मन्त्रालयको अर्थ विविध शीर्षकबाट माग गरी भुक्तानी दिने ।
4. मुख्यमन्त्री तथा मन्त्रिपरिषद्को कार्यालयबाट स्थानीय सरकार ऐन, 2074 को दफा १०५(४) को व्यवस्था अनुसार मिति 2075 साल मंसिर ११ र १२ गते आयोजित प्रदेश समन्वय परिषद्को बैठकमा भएको खर्च रु.20,00,000।(अक्षेरुपी बीस लाख मात्र) स्वीकृत गरी सो कार्यक्रमका लागि भएको खर्च शीर्षक नं.22522 को प्रदेश संघ समन्वय परिषद बैठक शीर्षकमा प्राप्त विनियोजन रकम रु. 15,00,000।(अक्षरुपी पन्ध्र लाख मात्र) बाट नपुग भएकोले सो नपुग भएको रकम रु. 5,00,000।-(अक्षेरुपी पाँच लाख मात्र) आर्थिक मामिला तथा योजना मन्त्रालयको अर्थ विविध शीर्षकबाट माग गरी भुक्तानी दिने ।
5. आन्तरिक मामिला तथा कानून मन्त्रालयको माघी पर्व (माघे संक्रान्ति) का दिन सार्वजनिक विदा दिने सम्बन्धी प्रस्तावः- "प्रस्तावमा लेखिए बमोजिम गर्ने।"
6. आर्थिक मामिला तथा योजना मन्त्रालयको खर्चको मापदण्ड 2075 स्वीकृत गर्ने सम्बन्धी प्रस्तावः-"छलफल गरी पुन: पेश गर्ने ।"
7. उद्योग, पर्यटन, वन तथा वातावरण मन्त्रालयको गण्डकी प्रदेशमा पेट्रोलियम पदार्थ भण्डारणको लागि जग्गा छनौट सम्बन्धी प्रतिवेदनमा उल्लेखित जग्गा नेपाल सरकारमा सिफारिश गरी पठाउने सम्बन्धी प्रस्तावः- "स्थलगत निरीक्षण गरी उपयुक्त देखिएको जग्गा छनौट गरी आगामी बैठकमा पेश गर्ने।"
8. सामुदायिक अस्पतालबाट निस्कने फोहर व्यवस्थापनमा सहयोग गर्ने सम्बन्धी कार्यविधि, 2075 मा आर्थिक मामिला तथा योजना मन्त्रालय र सरोकारवालाहरु संग छलफल गरी पेश भएको प्रतिवेदन स्वीकृत गरी प्रतिवेदन बमोजिम परिमार्जित कार्यविधि स्वीकृत गर्ने ।
9. प्राकृतिक चिकित्सालय तथा सामुदायिक अस्पतालहरुलाई दिइने अनुदान सम्बन्धी कार्यविधि, 2075 मा आर्थिक मामिला तथा योजना मन्त्रालय र सरोकारवालाहरु संग छलफल गरी पेश भएको प्रतिवेदन स्वीकृत गरी प्रतिवेदन बमोजिम परिमार्जित कार्यविधि स्वीकृत गर्ने।